CELEX: C2005/106/10
Language: hu
Date: 2005-04-30 00:00:00
Title: A Bíróság ítélete (hatodik tanács) 2005. március 3. a C-195/03. sz. (Hof van Beroep te Antwerpen előzetes döntéshozatal iránti kérelme) Ministerie van Financiën kontra Merabi Papismedov és társai ügyben (Közösségi Vámkódex – Áruk vám elé állítása – Fogalom – „Konyhai felszerelés” megnevezés alatt bejelentett cigaretta – Behozatali vámtartozás keletkezése – Vámtartozás adósa)

30.4.2005   
            
            
               HU
            
            
               Az Európai Unió Hivatalos Lapja
            
            
               C 106/6
            
         
      A BÍRÓSÁG ÍTÉLETE
   
   (hatodik tanács)
   2005. március 3.
   a C-195/03. sz. (Hof van Beroep te Antwerpen előzetes döntéshozatal iránti kérelme) Ministerie van Financiën kontra Merabi Papismedov és társai ügyben (1)
   
   (Közösségi Vámkódex - Áruk vám elé állítása - Fogalom - „Konyhai felszerelés” megnevezés alatt bejelentett cigaretta - Behozatali vámtartozás keletkezése - Vámtartozás adósa)
   (2005/C 106/10)
   Az eljárás nyelve: holland
   A C-195/03. sz. ügyben a Bírósághoz az EK 234. cikke alapján benyújtott előzetes döntéshozatal iránti kérelem tárgyában, amelyet a Hof van Beroep te Antwerpen (Belgium) a Bírósághoz 2003. május 12-én érkezett, 2003. december 4-i végzésével az előtte Ministerie van Financiën és Merabi Papismedov és társai között – a KBC Lease Belgium NV, és a Volvo Truck Finance Belgium NV jelenlétében – folyamatban lévő eljárásban terjesztett elő, a Bíróság (hatodik tanács), tagjai: J.-P. Puissochet, a hatodik tanács elnökekeként eljárva, S. von Bahr és U. Lõhmus (előadó) bírák, főtanácsnok: J. Kokott, hivatalvezető: R. Grass, 2005. március 3-án meghozta ítéletét, amelynek rendelkező része a következő:
   
               1)
            
            
               A vám elé állított áruknak, amelyekre gyűjtő árunyilatkozatot nyújtottak be, és közösségi külső árutovábbítási okmányt érvényesítettek, nem jogszerű a Közösség vámterületére való beléptetése, amennyiben a vámhatósághoz benyújtott okmányokban azokat téves megnevezéssel jelölték meg.
            
         
               2)
            
            
               A vám elé állított és téves megnevezéssel bejelentett árukra vonatkozó vámtartozás a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet 202. cikkén alapul.
            
         
               3)
            
            
               A kérdést előterjesztő bíróság feladata annak megvizsgálása az alapeljárás körülményeire tekintettel, hogy a téves megnevezés alkalmazásával az a személy okozta-e az áru jogellenes bejuttatását, aki a téves megnevezést tartalmazó gyűjtő árunyilatkozatot vagy vámáru-nyilatkozatot benyújtotta. Amennyiben ez nem áll fenn, az említett bíróságnak meg kell vizsgálnia, hogy ezzel az eljárással e személy részt vett-e az áru beléptetésében, amikor tudomása volt, vagy tudomása kellett legyen arról, hogy az jogellenes.
            
         
      (1)  HL C 158., 2003.7.5.